ddrg/super_eurlex huggingface dataset:
21.

ņem vērā, ka 2018. gada beigās Birojam nebija iekšējās revīzijas struktūras un ka kopš 2018. gada janvāra netika sagatavoti visaptveroši iekšējās revīzijas dienesta revīzijas ziņojumi; turklāt norāda, ka darījumu likumības un pareizības ex post pārbaudes bija tikko kā ieviestas; atzinīgi vērtē Biroja atbildi, ka tas ir piekritis un dokumentējis koriģējošus pasākumus attiecībā uz iekšējās kontroles sistēmām, tostarp revīzijas spēju izveidi līdz 2019. gada ceturtajam ceturksnim un ex post iekšējās kontroles spēju izveidi līdz 2019. gada trešajam ceturksnim; ar gandarījumu norāda, ka Birojs veido savas ex post kontroles spējas, 2019. gada ceturtajā ceturksnī pieņemot darbā pirmo ex post kontroles darbinieku un paredzot 2020. gada pirmajā pusē pieņemt darbā papildu darbiniekus; ar gandarījumu norāda, ka Birojs ir uzsācis iekšējās revīzijas struktūras izveides procesu un, lai noteiktu Birojam piemērotāko modeli, pašlaik risina sarunas ar citu Savienības aģentūru, kurai ir plaša pieredze šajā jomā; aicina Biroju ziņot budžeta izpildes apstiprinātājiestādei par šajā sakarā veiktajiem pasākumiem;
6.

uzsver to Eiropas centienu nozīmību, kuri saistīti ar līderpozīcijām svarīgās tehnoloģijās tādās jomās kā kosmoss, veselības aprūpe, vide, lauksaimniecība, drošums un transports; uzsver, ka ir jānodrošina, lai pētniecības un inovācijas darbības arī turpmāk sniegtu risinājumus saistībā ar Eiropas vajadzībām, problēmām un konkurētspēju, un šajā sakarībā atgādina, ka būtiska nozīme ir fundamentāliem pētījumiem; uzsver, ka pārejai no pamatprogrammas “Apvārsnis 2020” uz “Apvārsnis Eiropa” ir jānotiek gludi, lai nodrošinātu stabilitāti uzņēmumiem, pētniecības iestādēm un akadēmiskajām aprindām; pauž satraukumu par to, ka visā pamatprogrammas “Apvārsnis 2020” darbības laikā tās finansējums ir bijis būtiski nepietiekams, kā rezultātā izcilu pieteikumu apstiprināšanas īpatsvars ir bijis zems; tādēļ plāno nākamā gada budžetā nodrošināt pēc iespējas lielāku ikgadējo piešķīrumu programmai “Apvārsnis 2020”, pilnībā izmantojot DFS regulā un Finanšu regulā iekļautos elastības noteikumus; uzsver arī to, ka ir svarīgi padziļināt sinerģiju ar Eiropas strukturālajiem un investīciju fondiem;
C.

tā kā Beļģija ir iesniegusi pieteikumu EGF/2019/001 BE/Carrefour, lai saņemtu finansiālu ieguldījumu no EGF saistībā ar to, ka pārskata periodā no 2018. gada 30. novembra līdz 2019. gada 30. martam uzņēmumos, kuri darbojas NACE 2. red. 47. nodaļas [Mazumtirdzniecība, izņemot automobiļus un motociklus], ir atlaists 751 darbinieks; tā kā vēl 268 darbinieki tika atlaisti pirms vai pēc pārskata perioda; tā kā pēc Komisijas sniegtās informācijas var noteikt skaidru cēloņsakarību ar notikumu, kurš izraisīja atlaišanu pārskata periodā; tā attiecībā uz Beļģijas iesniegtajā pieteikumā aprakstītajiem faktiem nav izmantoti nevieni citi fondi vai programmas;
6.

norāda, ka saskaņā ar Revīzijas palātas pārskatu vispārējais risks, kas saistīts ar aģentūru pārskatiem pakārtoto darījumu likumību un pareizību, kopumā uzskatāms par vidēju, taču atkarībā no konkrētām budžeta sadaļām tas var svārstīties no zema līdz augstam; norāda, ka ar I sadaļu (“Personāla izdevumi”) saistītais risks kopumā ir zems, ar II sadaļu (“Administratīvie izdevumi”) saistītais risks tiek uzskatīts par vidēju un ar III sadaļu (“Pamatdarbības izdevumi”) saistītais risks var svārstīties no zema līdz augstam atkarībā no aģentūras un tās pamatdarbības izdevumu veida; norāda, ka riska avoti parasti ir iepirkums un dotāciju maksājumi;
18.

norāda, ka saskaņā ar Revīzijas palātas ziņojumu Aģentūra plaši izmanto ārējo līgumslēdzēju pakalpojumus un ka 90 % darba, kas saistīts ar IT projektu izstrādi un īstenošanu, Aģentūra veic kopā ar ārējiem līgumslēdzējiem; ar bažām norāda, ka, lai gan visi IT projektu posmi ir Aģentūras kontrolē, šādu sensitīvu IT sistēmu izstrāde, ko tik lielā mērā veic ārēji līgumslēdzēji, rada ievērojamu risku saistībā ar pārmērīgu paļaušanos un pārmērīgu atkarību no ārējiem līgumslēdzējiem; pieņem zināšanai Aģentūras atbildi, ka, lai šīs sistēmas pilnībā izstrādātu iekšēji un samazinātu ārpakalpojumu izmantošanu, būtu nepieciešams būtiski palielināt personālu un ka, lai nodrošinātu pienācīgu pienākumu nošķiršanu, kvalitātes nodrošināšanas procesā iesaistītie līgumslēdzēji nav iesaistīti ārēja atbalsta sniegšanā lielapjoma IT sistēmu darbības pārvaldībai; tāpēc aicina Aģentūru ierobežot atkarību no ārējiem līgumslēdzējiem, labāk izmantojot savus resursus, un izveidot atbilstošu politiku ārējo līgumslēdzēju izmantošanas ierobežošanai;
2.

norāda, ka tika atcelti 18 245 no apropriācijām, kuras tika pārnestas no 2016. gada uz 2017. gadu, jeb 3,90 % no kopējā pārnesto apropriāciju apmēra, un tas ir par 0,15 % vairāk nekā 2016. gadā;
5.

norāda, ka Apvienotā Karaliste ir darījusi zināmu savu nodomu izstāties no Savienības, tostarp Euratom ; norāda, ka no izstāšanās datuma Apvienotā Karaliste būs pilnībā atbildīga par to, lai tiktu izpildītas starptautiskās saistības, kas izriet no tās dalības Starptautiskajā Atomenerģijas aģentūrā un no dažādiem starptautiskiem līgumiem un konvencijām, kurās tā ir līgumslēdzēja puse; jo īpaši norāda, ka Apvienotajai Karalistei ir jāizveido pašai savs kodoldrošības režīms un jārisina sarunas par divpusējiem nolīgumiem par sadarbību kodolenerģijas jomā ar dažādām valstīm, uz kurām tagad attiecas Euratom nolīgumi; aicina Aģentūru apzināt situāciju un sekot līdzi tai, un ziņot budžeta izpildes apstiprinātājiestādei par attīstību šajā jomā;
11.

pieņem zināšanai, ka 2017. gada 31. decembrī bija aizpildīti 97,27 % no Eiropola štata vietām: bija aizpildītas 535 no 550 pagaidu darbinieka vietām, kas bija apstiprinātas saskaņā ar Savienības budžetu (salīdzinot ar 505 apstiprinātām vietām 2016. gadā); atzīmē, ka 2017. gadā Eiropolā strādāja arī 159 līgumdarbinieki un 71 norīkotais valsts eksperts; mudina Eiropolu atturēties no pārmērīgas paļaušanās uz līgumdarbinieku pieņemšanu darbā un pastāvīgos darbiniekus neaizstāt ar līgumdarbiniekiem, kas izmaksā vairāk;
10.

norāda, ka pieteikums attiecas uz 2 287 darbiniekiem, kuri ir atlaisti uzņēmumā “ Caterpillar ”un tā piecos piegādājuzņēmumos un lielākā daļa no kuriem ir vecumā no 30 līdz 54 gadiem; norāda arī uz to, ka vairāk nekā 11 % no atlaistajiem darbiniekiem ir vecumā no 55 līdz 64 gadiem ar ražošanas nozarei specifiskām prasmēm; uzsver, ka darba meklētāji Šarleruā pārsvarā ir mazkvalificēti (50,6 % nav vidējās izglītības) un 40 % ir ilgtermiņa bezdarbnieki (ilgāk par 24 mēnešiem); pauž nožēlu par to, ka saskaņā ar Valonijas Publiskā nodarbinātības dienesta ( FOREM ) informāciju paredzams, ka pēc šīs darbinieku atlaišanas Eno reģionā bezdarba līmenis pieaugs līdz 6,1 %; ņemot to vērā, atzīst, ka svarīga nozīme ir EGF līdzfinansētiem aktīviem darba tirgus pasākumiem, lai uzlabotu šo grupu izredzes atgriezties darba tirgū;
3.

atgādina, ka tika veikta revīzija par vienu iepirkuma procedūru, kura attiecās uz ceļojumu pakalpojumu sniegšanu saskaņā ar pakalpojumu pamatlīgumu EUR 4 000 000 vērtībā no 2016. līdz 2020. gadam un kurā diviem no trim pretendentiem tika lūgts iesniegt papildu informāciju par vieniem un tiem pašiem atlases kritērijiem; atgādina, ka, lai gan neviens no abiem neiesniedza prasīto informāciju (to personu CV , kurām bija paredzēts darboties Biroja telpās), šā iemesla dēļ tikai vienu izslēdza no procedūras; norāda, ka otram piešķīra līgumu, kā pamatojumu minot, ka attiecīgo personu CV tiks iesniegti pēc līguma piešķiršanas; tāpēc uzskata, ka šī iepirkuma procedūra neatbilda vienlīdzīgas attieksmes principam un ka līgums tika piešķirts pretendentam, kurš neatbilda visiem atlases kritērijiem; uzskata, ka tāpēc ne pamatlīgums, ne ar to saistītie 2016. gada maksājumi EUR 920 561 apmērā nav pareizi;
8.

pauž nožēlu par to, ka, neraugoties uz neregulāru informācijas apmaiņu starp Parlamenta un Padomes būvniecības dienestiem, Padome savā gada finanšu pārskatā joprojām nesniedz detalizētu informāciju par savu ēku politiku; pauž nožēlu par to, ka trūkst informācijas par ēku politiku un ar to saistītajiem izdevumiem, un pieprasa nodrošināt pilnīgu sabiedrības piekļuvi šai informācijai, lai apliecinātu pārredzamību Savienības iedzīvotājiem;
11.

atzinīgi vērtē to, ka pēc Beļģijas iestāžu lēmuma pazemināt ES iestāžu apdraudējuma līmeni no jauna ir atvērta tiešā piekļuve starp RMD un REM ēkām; uzskata, ka tas atvieglos saziņu un sadarbību starp Komiteju un Parlamentu; aicina abas iestādes informēt savus locekļus un darbiniekus par to, ka pasāža atkal ir atvērta;
5.

ņem vērā, ka Aģentūra 2016. gadā kopumā veica 8 pārvietojumus starp budžeta sadaļām; pieņem zināšanai to, ka šo pārvietojumu apmērs bija mazāks nekā 10 % no apropriācijām, kas šajā finanšu gadā bija paredzētas ikvienā budžeta pozīcijā, no kuras tika veikts pārvietojums gadījumos, kad tas tiek veikts no vienas sadaļas uz citu, izņemot pārvietojumus, kas tika veikti gada beigās saskaņā ar Administratīvās padomes lēmumu, kuru pieņēma ar rakstisko procedūru Nr. 11/2016 par budžeta pārvietojumiem no vienas sadaļas uz citu, pārsniedzot 10 % maksimālo apmēru;
20.

no Aģentūras sniegtās informācijas konstatē, ka liels skaits ieteikumu tika sagatavoti pēc plašām ex post pārbaudēm attiecībā uz 2015. finanšu gadu, kas tika veiktas saskaņā ar iekšējās kontroles standartu Nr. 8 “Procesi un procedūras”, un visi šie ieteikumi tika īstenoti 2016. gadā; norāda, ka tika kontrolēti 267 finanšu darījumi, kas veido 76,43 % no Aģentūras 2015. gada budžeta, un tā rezultātā tika sniegts viens ieteikums attiecībā uz maksājumu kavēšanos; norāda, ka šīs kavēšanās dēļ procenti nebija jāmaksā; ar gandarījumu atzīmē, ka Aģentūrā aktīvi pievērsta uzmanība rezultātu pārbaudei pirms darījumu ierosināšanas (“ ex ante pārbaude”), lai šādi panāktu vislabāko iespējamo kontroli;
3.

pēc iepazīšanās ar Revīzijas palātas veiktās Savienības aģentūru un citu struktūru ikgadējās revīzijas rezultātu kopsavilkumu par 2016. gadu (turpmāk “Revīzijas palātas kopsavilkums”) norāda, ka aģentūru 2016. gada budžets bija aptuveni EUR 3,4 miljardi, proti, par aptuveni 21,42 % lielāks nekā 2015. gadā un aptuveni 2,4 % (2015. gadā – 2 %) no Savienības vispārējā budžeta; norāda, ka šis palielinājums galvenokārt ir saistīts ar aģentūrām, kuru darbības jomas ir rūpniecība, pētniecība un enerģētika (papildu EUR 358 000 000) un pilsoņu brīvības, tieslietas un iekšlietas (papildu EUR 174 000 000); turklāt norāda, ka no kopējā EUR 3,4 miljardu budžeta aptuveni EUR 2,4 miljardi tika finansēti no Savienības vispārējā budžeta, bet aptuveni EUR 1 miljards – no maksām, kā arī no dalībvalstu, Eiropas Brīvās tirdzniecības asociācijas valstu un citu avotu tiešajām iemaksām;
4.

norāda, ka Spānija pieprasa piemērot atkāpi no 4. panta 1. punkta b) apakšpunkta, pamatojoties uz to, ka atlaišanas skarto teritoriju veido vairākas mazas un izolētas pilsētas attālā, reti apdzīvotā Kantabrijas kalnu ielejā, kuras lielākoties ir ļoti atkarīgas no ogļu ieguves un kuras negatīvi ietekmē savienojumu ierobežotība, un tādēļ to var uzskatīt par nelielu darba tirgu saskaņā ar 4. panta 2. punktu;
B.

tā kā EUR 575,0 miljonus no šīs summas Eiropas Parlaments un Padome nolēma kompensēt no nepiešķirto līdzekļu rezerves 2. izdevumu kategorijā (Ilgtspējīga izaugsme: dabas resursi) 2017. gadā un EUR 507,3 miljonus, EUR 570,0 miljonus un EUR 253,9 miljonus — no nepiešķirto līdzekļu rezerves 5. izdevumu kategorijā (Administrācija) attiecīgi 2017., 2018. un 2019. gadā;
20.

uzsver, ka to dalībvalstu diplomātu skaits, kas norīkoti kā delegāciju vadītāji, bija 63 no 134 delegāciju vadītāju amata vietām, t. i., 47 % no kopskaita; norāda, ka šo 63 amata vietu sadalījums pa dzimumiem bija nelīdzsvarots – 16 %/84 %, un tikai 16 no 63 bija to dalībvalstu valstspiederīgie, kuras pievienojās Savienībai 2004. gadā vai vēlāk; turklāt norāda, ka attiecībā uz 29 delegāciju vadītāju vietniekiem bija vērojams dzimumu līdzsvara trūkums – 24 %/76 % un ka 6 no delegāciju vadītāju vietniekiem bija dalībvalstu diplomāti;
5.

norāda, ka Centrs ir nedaudz (par 1,23 %) palielinājis to apropriāciju kopējo līmeni, par kurām uzņemtas saistības un kuras tika pārnestas uz nākamo gadu, – no 8,40 % 2014. gadā līdz 9,63 % 2015. gadā; ņem vērā, ka II sadaļā (administratīvie izdevumi) uz nākamo gadu tika pārnesti 29 % apropriāciju, par kurām bija uzņemtas saistības; konstatē, ka šie pārnesumi galvenokārt saistīti ar 2015. gadā nomāto papildu telpu atjaunošanu, kā arī ar IT pakalpojumiem, kas līdz 2015. gada beigām vēl nebija sniegti; norāda, ka pārnesumi bieži vien var būt daļēji vai pilnībā pamatoti, ņemot vērā aģentūru darbības programmu daudzgadu raksturu, un ne vienmēr liecina par nepilnībām budžeta plānošanā un izpildē, kā arī ne vienmēr ir pretrunā budžeta gada pārskata principam, jo īpaši tad, ja tos plāno iepriekš un dara zināmus Revīzijas palātai;
5.

norāda, ka to pārnesto apropriāciju līmenis, par kurām bija uzņemtas saistības III sadaļā (darbības izdevumi), bija EUR 2 300 000 (45 % no izdevumiem) salīdzinājumā ar EUR 4 700 000 (66 % no izdevumiem) 2014. gadā; atzīst, ka šie pārnesumi bija galvenokārt saistīti ar specifiskiem līgumiem par Iestādes daudzgadu IT programmu, kas sniedz atbalstu direktīvas “Maksātspēja II” īstenošanai, un līgumiem, kas tika parakstīti pašās gada beigās; turklāt, pamatojoties uz Iestādes sniegto informāciju, pieņem zināšanai, ka, sākot no 2016. gada, līdz apmierinošam līmenim bija jāsamazina pārnestās apropriācijas, sekmīgi īstenojot Iestādes IT programmu; norāda, ka pārnesumi bieži vien var būt daļēji vai pilnībā pamatoti, ņemot vērā aģentūru darbības programmu daudzgadu raksturu, un ne vienmēr liecina par nepilnībām budžeta plānošanā un īstenošanā, kā arī ne vienmēr ir pretrunā budžeta gada pārskata principam, jo īpaši tad, ja Iestāde tos plāno iepriekš un dara zināmus Revīzijas palātai;
6.

atzinīgi vērtē to, ka vispārējais no 2014. gada pārnesto apropriāciju atcelšanas līmenis ir 2,2 %, proti, zem Komisijas noteiktā 5 % sliekšņa, un liecina par labu izlietojumu, veicot maksājumus par apropriācijām, kuras pārnestas no iepriekšējā gada;
7.

atzinīgi vērtē to, ka to pabalstu un stimulu apmērs, attiecībā uz kuriem Beļģija apstiprināja, ka tie ir atkarīgi no tā, vai paredzētie atbalsta saņēmēji piedalās darba meklēšanas vai apmācības pasākumos (darbības saskaņā ar EGF regulas 7. panta 1. punkta b) apakšpunktu), nepārsniedz 5 % no kopējām izmaksām, kas ir ievērojami mazāk nekā robežvērtība 35 % apmērā no EGF regulā atļautajām saskaņotā individualizēto pakalpojumu kopuma kopējām izmaksām;
28.

pauž nožēlu par to, ka pieauga atkāpes no iepirkuma noteikumiem vai līgumu administrēšanas, un to skaits palielinājās no viena gadījuma 2013. gadā līdz četriem gadījumiem 2014. gadā; norāda, ka šādu atkāpi izraisīja procesuāla kļūda saistībā ar Komitejas un Parlamenta kopējās IT pakalpojumu procedūras nepārtrauktību; aicina Komiteju veikt vajadzīgos pasākumus, lai novērstu šāda veida situācijas atkārtošanos; prasa Komitejai bez kavēšanās pievērsties neatrisinātajam jautājumam par visiem paziņotajiem izņēmumiem saistībā ar neatbilstību Finanšu regulas noteikumiem vai reglamentam; norāda, ka izņēmumu skaits tomēr veido tikai 0,4 % no attiecīgajām darbībām;
2.

pauž bažas par to, ka Revīzijas palāta ziņojumā par Kopuzņēmuma gada pārskatiem par laikposmu no 2014. gada 1. janvāra līdz 2014. gada 26. jūnijam (turpmāk “Revīzijas palātas ziņojums”) ceturto gadu pēc kārtas sniedza atzinumu ar iebildēm par pakārtoto darījumu pareizību un likumību, norādot, ka administratīvajos nolīgumos, kas parakstīti ar dalībvalstu finansēšanas iestādēm attiecībā uz projektu izmaksu deklarāciju revīziju, nav ietverti praktiski pasākumi ex post revīziju veikšanai;
32.

norāda, ka bija grūti pilnībā nošķirt priekšsēdētāja politisko darbību no viņa gatavošanās vadošā kandidāta statusā vadīt savu partiju 2014. gada Eiropas Parlamenta vēlēšanās un ka šādu nošķīrumu bija grūti veikt arī attiecībā uz citiem vadošajiem kandidātiem; uzskata, ka šīs abas lomas nav tikušas nepārprotami nošķirtas; prasa skaidri nodalīt amatpersonas un Eiropas Parlamenta vēlēšanu kandidāta funkcijas; pauž nožēlu par to, ka Parlamenta darbinieki vismaz netieši ir izmantoti palīdzībai kampaņas gatavošanā, un prasa veikt pasākumus, lai nodrošinātu, ka turpmāk tā vairs nenotiek; šajā sakarībā pauž nožēlu par to, ka priekšsēdētājs ir pārvērtis Eiropas Parlamenta priekšsēdētāja Twitter profilu par savu personīgo profilu un izmantojis to kampaņā;
4.

norāda, ka kopumā 2014. gadā tika veikti 24 pārvietojumi; norāda, ka šie pārvietojumi bija zem 10 % robežvērtības no gadam paredzētajām apropriācijām, kā norādīts budžeta pozīcijā, no kuras tiek izdarīts pārvietojums, un sasniedza EUR 268 128 (jeb 0,64 % no kopējām apropriācijām); norāda, ka 40 % no pārvietojumiem tika veikti diferencētām apropriācijām un tādējādi nav ietverti 10 % aprēķinā;
18.

konstatē, ka Komisijas Iekšējās revīzijas dienests (IAS) ir veicis līgumu pārvaldības ierobežotu pārbaudi un norādījis, ka Kopuzņēmums no organizācijas, kas galvenokārt ir orientēta uz iepirkumu, kļūst par organizāciju, kas galvenokārt pārvalda līgumus; atzīmē, ka, veicot pārbaudi, tika secināts, ka Kopuzņēmums virzās uz to, lai izveidotu struktūras mēroga kontroles mehānismus nolūkā novērst ar līgumu izpildi saistītos riskus; tomēr atzīmē arī to, ka IAS konstatēja arī zināmu skaitu jomu, kurās ieviestie kontroles mehānismi vēl nav pietiekami izstrādāti, it īpaši attiecībā uz līgumu grozījumu un neparedzētu izdevumu pārvaldību;
3.

norāda, ka tikai viena trešdaļa no Aģentūras budžeta nāk no publiskā sektora un divas trešdaļas no nozares; pauž bažas par to, kā šīs finansiālās saiknes ar nozari var ietekmēt Aģentūras neatkarību; aicina Aģentūru nodrošināt aizsardzības pasākumus, lai nodrošinātu tās neatkarību un interešu konfliktu novēršanu;
18.

norāda, ka informācija, kas sniegta par to individualizēto pakalpojumu saskaņoto kopumu, kurus paredzēts finansēt no EGF, ietver ziņas arī par to, kā tie papildina struktūrfondu finansētās darbības; uzsver — Itālijas iestādes apstiprina, ka atbalsttiesīgās darbības netiek finansētas no citiem Savienības finanšu instrumentiem; atkārtoti aicina Komisiju gada pārskatos sniegt šo datu salīdzinošu novērtējumu, lai nodrošinātu, ka ir pilnībā ievēroti spēkā esošie noteikumi un ka Savienības finansētus pakalpojumus nav iespējams sniegt divreiz;
2.

norāda, ka Somijas iestādes pieteikumu finansiālā ieguldījuma saņemšanai no EGF iesniedza 2015. gada 12. jūnijā un ka Komisija pieteikuma novērtējuma sagatavošanu pabeidza 2015. gada 6. novembrī un tajā pašā dienā par to paziņoja Parlamentam; atzinīgi vērtē to, ka novērtēšana notikusi ātri — mazāk nekā piecu mēnešu laikā;
D.

tā kā Polija ir iesniegusi pieteikumu EGF/2013/009 PL/Zachem, lai saņemtu finansiālu ieguldījumu no EGF sakarā ar to, ka saistībā ar ražošanas pārtraukšanu un uzņēmuma reorganizāciju uzņēmumā Zaklady Chemiczne Zachem un divos tā piegādes uzņēmumos, kuri darbojas NACE 2. red. 20. nodaļas “Ķīmisko vielu un ķīmisko produktu ražošana” nozarē Kujāvijas-Pomožes vojevodistē, kas ir NUTS 2 līmeņa reģions, no darba ir atlaisti 615 darbinieki; tā kā no 615 atlaistajiem darbiniekiem 404 darbinieki ir reģistrējušies kā bezdarbnieki Bidgoščas rajona nodarbinātības dienestā; tā kā šī darbinieku atlaišana notika pārskata periodā no 2013. gada 31. marta līdz 31. jūlijam un ir saistīta ar ķīmiskās rūpniecības izstrādājumu Savienības tirgus daļas samazināšanos;
4.

atzinīgi vērtē to, ka salīdzinājumā ar Komisijas sākotnējo priekšlikumu tiks papildus piešķirti EUR 1 000 miljoni, izmantojot DFS vispārējo saistību rezervi, ko veido 2014. un 2015. gada budžetā pāri palikušās rezerves, tādējādi mazāk līdzekļu tiks pārdalīts no EISI un programmas “Apvārsnis 2020”; atgādina, ka saskaņā ar DFS regulas 14. pantu līdzekļi, kas ir DFS vispārējā saistību rezervē, būs pieejami tikai no 2016. gada;
3.

pēc iepazīšanās ar Revīzijas palātas ziņojumu pieņem zināšanai, ka to apropriāciju īpatsvars, par kurām ir uzņemtas saistības, dažādajās sadaļās bija intervālā no 98 % līdz 99 % no apropriāciju kopsummas, liecinot par juridisko saistību savlaicīgu izpildi;
5.

konstatē, ka to pārnesto apropriāciju līmenis, par kurām bija uzņemtas saistības, bija samazinājies no 19,64 % 2012. gadā līdz 11,60 % 2013. gadā; ar bažām konstatē, ka II sadaļā (Administratīvie izdevumi) joprojām bija augsts to apropriāciju īpatsvars, par kurām bija uzņemtas saistības un kuras tika pārnestas uz nākamo gadu, proti, 41 %; secina, ka šie pārnesumi bija galvenokārt saistīti ar plānotajiem ēkas pielāgojumiem gada beigās un citām administratīvām izmaksām, par kurām gada beigās nebija saņemti rēķini; aicina Biroju pastiprināt centienus turpmāk samazināt pārnesumu apmēru;
6.

pēc iepazīšanās ar Revīzijas palātas ziņojumu konstatē, ka 2013. gadā vispārējais saistību apropriāciju izpildes līmenis bija 99 %, kas liecina par saistību savlaicīgu uzņemšanos; atzinīgi vērtē to, ka vēl vairāk ir samazinājies kopējais pārnesto apropriāciju apmērs, proti, no EUR 2 500 000 (32 %) 2012. gadā līdz EUR 2 200 000 (29 %) 2013. gadā; norāda, ka šie pārnesumi galvenokārt ir saistīti ar III sadaļu (pamatdarbības izdevumi) un EUR 2 000 000 ir 56 % no attiecīgajām apropriācijām, par kurām uzņemtas saistības; pieņem zināšanai, ka šie pārnesumi galvenokārt saistīti ar iepirkuma procedūrām, kuras lielākoties no Institūta neatkarīgu apstākļu dēļ, piemēram, tādēļ, ka Eiropas Savienības Padomes prezidentvalsts novēloti pieņēma lēmumu par pētījuma priekšmetu, tika noslēgtas 2013. gada beigās;
7.

saskaņā ar Kopuzņēmuma sniegto informāciju konstatē, ka papildus uzlabojumiem ex post revīzijas stratēģijā tas ir iesniedzis arī rīcības plānu, kura mērķis ir novērst trūkumus, kas norādīti Revīzijas palātas atzinumā ar piezīmi; apstiprina to, ka ir saņēmis no Kopuzņēmuma pēdējo atjaunināto informāciju par ex post revīzijas īstenošanu Kopuzņēmumā; sagaida Revīzijas palātas atzinumu par ierosināto jauno formulu atlikušo kļūdu īpatsvara aprēķināšanai Kopuzņēmuma darījumos; norāda, ka minētā rīcības plāna īstenošana sākās 2014. gadā; sagaida, ka sekmīgi tiks īstenots viss rīcības plāns un ka Revīzijas palāta sniegs atzinumu par īstenošanas rezultātiem; uzsver, ka problēmas var radīt valstu finansēšanas iestāžu suverēno pilnvaru nošķiršana no Kopuzņēmuma pilnvarām; aicina Kopuzņēmumu sniegt pirmo starpposma izvērtējuma ziņojumu par rīcības plāna īstenošanu;
6.

pieņem zināšanai, ka augstā pārnesto apropriāciju līmeņa galvenais iemesls ir IT pakalpojumi, par kuriem līgumi tika noslēgti gada beigās, 2013. gadā saņemtie pakalpojumi, par kuriem līdz gada beigām vēl nebija samaksāts, kā arī kavēšanās ar IT iepirkumiem un saistītu IT projektu daudzgadu raksturs; aicina Iestādi informēt budžeta izpildes apstiprinātājiestādi par pasākumiem, kas veikti, lai samazinātu pārnesto apropriāciju līmeni līdz cik vien iespējams mazai summai;
30.

pieņem zināšanai jaunā Parlamentārās izpētes pakalpojumu ģenerāldirektorāta izveidi 2013. gada 1. novembrī; atgādina, ka to izveidoja, neskarot budžetu, jo tika veikta pārcelšana no DG PRES un DG IPOL, un ka 2015. gadā jaunajam ģenerāldirektorātam nebūs vajadzīgi nedz jauni darbinieki, nedz jauni finanšu resursi; prasa sniegt informāciju par štata vietu skaitu jaunajā direktorātā 2014. gada augustā/septembrī, tostarp par plānoto štata vietu pārcelšanu no abām Eiropas padomdevējām komitejām, salīdzinājumā ar situāciju 2014. gada janvārī un aicina sniegt pārskatu par to, kā tiks izmantoti tam pieejamie ārējie eksperti, ko vajadzētu savlaicīgi iesniegt Budžeta komitejai, lai varētu sagatavoties 2015. gada budžeta lasījumam Parlamentā;
10.

pauž dziļu nožēlu par to, ka Komisija nav analizējusi krīzes laiku izņēmuma režīma piemērošanas efektivitāti, it īpaši ņemot vērā to, ka ar šo kritēriju saistītie EGF pieteikumi netika pietiekami ņemti vērā EGF sistēmas pārskatīšanā; tomēr pauž nožēlu par to, ka rezultāti, īpaši rezultāti attiecībā uz krīzes laiku izņēmuma režīma piemērošanas efektivitāti, nebija pieejami savlaicīgi, lai tos varētu izmantot sarunās par jaunu EGF regulu 2014.–2020. gadam; joprojām uzskata, ka minētais būtu jāņem vērā, veicot turpmāku EGF novērtēšanu; aicina otru likumdevēju apsvērt iespēju nekavējoties no jauna ieviest šo pasākumu, it īpaši ņemot vērā ārkārtas situāciju sociālajā jomā vairākās dalībvalstīs;